Tržek

Tiu ĉi artikolo temas pri municipo en regiono de Litomyšl. Pri parto de kampurbo Kolinec temas artikolo Tržek (Kolinec).

Municipo Tržek situas en Ĉeĥio, regiono Pardubice, distrikto Svitavy, en valo de rivero Loučná, 5 km nordokcidente de la urbo Litomyšl, proksime de ŝoseo n-ro 35 inter Vysoké Mýto kaj Litomyšl. Proksime estas ankaŭ fervoja haltejo sur loka linio inter Choceň kaj Litomyšl kaj literature konata Nedošínský háj (Nedošínský bosko). En la ĉirkaŭaĵo estas kelkaj fiŝlagoj kaj kunfluejo de Loučná kaj rivereto Desná. Vivas ĉi tie  ().

 Historio 
La origina nomo de la vilaĝo estis Tržkovice. Tiel ĝi nomiĝis ankoraŭ en la 13-a jarcento. Tra la vilaĝo kondukis grava mezepoka vojo liganta Bohemion kaj Moravion, kio tre kontribuadis al evoluo de Tržek. La plej intensa evoluo de la vilaĝo estis pro favoro de la episkopo Albert el Šternberk, kiu ĉi tie havis sian burgeton kaj fondis ĉi tie en la jaro 1378 kartuzianan monaĥejon por prioro kaj 12 monaĥoj, nomata "Keř Panny Marie" (Arbedo de Sankta Maria). Nefore de la monaĥejo la episkopo konstruigis grandan episkopan muelejon, kiu produktas ankoraŭ nuntempe. En la jaro 1421 husanoj la monaĥejon dezertigis.

 Loĝantaro 

 Memorindaĵoj 
 Kapelo 
Sur la vilaĝplaco troviĝas kapelo de Sankta Maria el la dua duono de 19-a jarcento, kvadrata kun hakitaj anguloj kaj kun lanterno.

 Kruco 
Antaŭ la kapelo staras ŝtona kruco el la jaro 1880.

 Literaturo 
 Dr. E. Poche, DrSc. a kol. – Umělecké památky Čech. Eldonis Akademia en Prago en j. 1978.

 Pluaj fotoj 

 Eksteraj ligiloj 
 Oficiala paĝaro de mikroregiono Litomyšlsko  

Kategorio:Vilaĝoj en distrikto Svitavy
Kategorio:Municipoj en distrikto Svitavy
Kategorio:Setlejoj en Svitava montetaro